b'\n_START_ARTICLE_\nCesare Bonizzi\n_START_SECTION_\nBiografi\n_START_PARAGRAPH_\nBonizzi ble f\xc3\xb8dt i 1946 i Offanengo, Italia. Han gikk i kloster i 1975, og bedrev deretter misjon\xc3\xa6rvirksomhet i Elfenbenskysten. Etter \xc3\xa5 ha kommet tilbake til Italia ble han ordinert til prest i 1983. Siden 1990 har han v\xc3\xa6rt interessert i \xc3\xa5 bruke musikk som et middel til meditasjon og \xc3\xa5ndelig hengivelse, og han har utgitt tallrike album i diverse musikalske stilarter fra new age til rock. Etter at han s\xc3\xa5 Metallica spille ble han imidlertid lidenskapelig interessert i heavy metal som musikalsk redskap. If\xc3\xb8lge ham selv er \xc2\xabmetall det mest energiske, vitale, dype og sanne musikalske spr\xc3\xa5k jeg kjenner\xc2\xbb. Han bor n\xc3\xa5 (2008) i klosteret i Musocco, en bydel i Milano.\n_START_SECTION_\nMusikk\n_START_PARAGRAPH_\nHans fulle overgang til heavy metal skjedde f\xc3\xb8rst med utgivelsen Misteri (2008), men Bonizzi har spilt inn flere album i ulike musikalske sjangrer. Han viser til Megadeth og Metallica som hoved-inspirasjoner for hans overgang til metall. Med sin nye musikkstil, som han kaller \xc2\xabmetrock\xc2\xbb, en kombinasjon av metall og rock, hadde han i 2008 \xc3\xa5pningsnummeret p\xc3\xa5 Gods of Metal, Italias st\xc3\xb8rste heavy metal-festival._NEWLINE_Bonizzi opptrer i full fransiskansk munkehabitt. P\xc3\xa5 konsert kan man ofte se ham gj\xc3\xb8re \xc2\xabhorn-tegnet\xc2\xbb, men han tolker det som tegnspr\xc3\xa5k for kj\xc3\xa6rlighet, og ikke som et djevelens tegn.'